Ben Bishop

Ben Bishop (* 21. november 1986, Denver, Colorado, USA) je bývalý americký hokejový brankár, ktorý sa preslávil najmä pôsobením v tímoch Tampa Bay Lightning a Dallas Stars v National Hockey League. V kariére utrpel množstvo závažných zranení. Kariéru ukončil v roku 2022 kvôli pretrvávajúcemu poškodeniu kolenného kĺbu.

V roku 2014 ,2016 a 2019 získal nominácie na  Vezina Trophy za najlepšieho brankára NHL.Dvakrát bol súčasťou All-Star Teamu NHL (2016, 2019) a raz bol vybraný do All-Star Teamu AHL. 

V roku 2013 získal s tímom USA bronzovú medailu na Majstrovstvách sveta v ľadovom hokeji.

Kariéra

Univerzitný hokej 
Bishop je odchovancom univerzitného hokeja, kde na Univerzite v Maine, ktorá pôsobila v najvyššej univerzitnej lige NCAA, strávil väčšinu svojej juniorskej kariéry. V NCAA sa vo svojej prvej sezóne stal najlepším nováčikom spomedzi brankárov a v oboch nasledujúcich sezónach 06/07 a 07/08 sa dostal to All-Academic Teamu a raz do All-Star Teamu ligy.

V roku 2005 bol v 3. kole draftu z celkovej 85. pozície vybraný tímom St. Louis Blues ako deviaty najvyššie draftovaný brankár ročníku.

St. Louis Blues a Peoria Rivermen 
Od konca sezóny 07/08 Bishop nastupoval ako brankár tímu American Hockey League - Peoria Rivermen. Po sezóne s ním St. Louis Blues podpísali trojročný vstupný dvojcestný kontrakt v hodnote 2,55 milióna amerických dolárov (850 tisíc ročne).

Svoj debut v National Hockey League zažil v ročníku 08/09, keď nastúpil v 6 zápasoch, z ktorých vyhral jediný a pripísal si 89,3% úspešnosť zákrokov. zaujímavosťou je, že pri svojom debute v NHL utrpel zranenie dolnej časti tela, kvôli ktorému nedochytal zápas. V sezóne 10/11 ešte zasiahol do 7 zápasov, z ktorých vyhral 3 a zaznamenal 89,9% úspešnosť zákrokov.

Na Majstrovstvách sveta v ľadovom hokeji 2010 bol súčasťou výberu USA, kde ako tretí brankár však zasiahol do jediného zápasu, v ktorom neinkasoval. 

Prelomovou bola pre Bishopa sezóna 11/12, pred ktorou podpísal s Blues nový jednoročný dvojcestný kontrakt vo výške 600 tisíc amerických dolárov. Za Peoriu odchytal 38 zápasov, v ktorých si pripísal až 92,8% úspešnosť zákrokov a stal sa súčasťou All-Star Teamu AHL. V sezóne vychytal aj najväčší počet čistých kont - 6. V tíme St. Louis však ďalšiu šancu nedostal, keďže v bránkovisku mali Blues silnú oporu v dvojici Jaroslav Halák a Ty Conklin.

26. februára 2012 bol Bishop vymenený za výber v 2. kole draftu 2013 do Ottawy Senators.

Ottawa Senators 

Do konca sezóny 2011/2012 odchytal v drese Senators 10 zápasov, v ktorých si pripísal 90,9% úspešnosť zákrokov. Po sezóne s ním Ottawa predĺžila kontrakt o ďalší rok (v hodnote 650 tisíc). 

Sezóna 2012/2013 bola skrátená čiastočným lockoutom. Sezónu začal v tíme Binghamton Senators v AHL, ale počas sezóny sa už dostal do základnej zostavy Senators. Tu ho však napriek nadpriemerným výkonom (92,2% úspešnosť zákrokov v 13 zápasoch) z pozície dvojky za skúseným Craigom Andersonom vytlačil mladý švédsky brankár Robin Lehner. 

Pred prestupovou uzávierkou bol vymenený do tímu Tampa Bay Lightning.

Tampa Bay Lightning a zranenia 
Tampa Bay sa v čase Bishopovho príchodu nachádzala v brankárskej kríze, keď obaja brankári - jednotka Anders Lindbäck a veterán Mathieu Garon predvádzali podpriemerné výkony. Bishop do záveru sezóny odchytal síce iba 9 zápasov, pripísal sa s v nich však 91,7% úspešnosť zákrokov a presvedčil vedenie klubu, že môže byť novou budúcnosťou v bránke.

Po sezóne 2012/2013 sa stal obmedzeným voľným hráčom (RFA) a generálny manažér Lighnting -Steve Yzerman mu ponúkol dvojročný jednocestný kontrakt v hodnote 4,6 milióna amerických dolárov (2,3 milióna ročne).

V roku 2013 bol prvým brankárom tímu USA, ktorý na Majstrovstvách sveta v ľadovom hokeji 2013 získal bronzovú medailu. V 5 zápasoch si pritom pripísal iba 87,6% úspešnosť zákrokov.

Bishop sa chopil svojej príležitosti a v sezóne 13/14 definitívne predčil Lindbäckove výkony. Bishop si v 63 zápasoch pripísal 92,4% úspešnosť zákrokov a 37 výhier, Lindbäck si v 23 pripísal iba 89,1% úspešnosť zákrokov a 8 výhier. Bishop Tampu tak dokázal napriek drobných zraneniam, vrátiť do Play-off (po dvoch rokoch čo sa do vyraďovacích bojov nekvalifikovali), ale tesne pred Play-off utrpel v zápase proti Toronto Maple Leafs veľké zranenie (roztrhnuté väzivo) a sezónu nedohral. V sérii proti Montrealu Canadiens ho v bránke vystiedal Lindbäck, avšak ten nedokázal vyhrať ani jeden zo zápasov a po štyroch prehrách Montreal vyradil Tampu hladko 4:0 na zápasy.

Po sezóne Tampa nepredĺžila s Lindbäckom zmluvu a na miesto náhradníka Bishopa sa postavila ruská brankárska legenda Jevgenij Nabokov. 

V sezóne 14/15 Bishop nadviazal na svoje výkony z predošlej sezóny a odchytal 62 zápasov, v ktorých získal 91,6% úspešnosť zákrokov. Tampa sa znovu kvalifikovala do Play-off, kde však už náhradníka Bishopovi robil mladý ruský brankár Andrej Vasilevskij. Bishop dokázal Tampu výbornými výkonmi priviesť až do finále. V druhom zápase série však utrpel zranenie slabín, cez ktoré sa pokúšal chytať, no vynechal kvôli nemu zápas číslo 4. Tampa napokon podľahla Chicagu Blackhawks 4:2 na zápasy. V Play-Off si Bishop v 25 zápasoch udržal 92,1% úspešnosť zákrokov. Po sezóne bol nominovaný na Vezina Trophy pre najlepšieho brankára a Yzerman mu ponúkol nový dvojročný kontrakt vo výške 11,9 milióna amerických dolárov (5,95 milióna ročne), s ktorým Bishop súhlasil.

V sezóne 15/16 bol opäť vo forme, keď v 61 zápasoch udrržal najlepšiu % úspešnosť vvo svojej kariére 92,6%, získal 6 čistých kont a vyhral 35 zápasov. Tampa sa znova kvalifikovala do Play-Offm kde však v semifinále Bishop utrpel ďalšie zranenie (tentokrát členka) a sériu musel dochytať Vasilevskij. Tampa znova kvôli zraneniu Bishopa nevyhrala sériu a Pittsburgh Penguins ju napokon porazil 4:3 na zápasy. Vo vyraďovacích bojoch si pritom udržal až 93,9% úspešnosť zákrokov a vyhral 8 z 11 zápasov. Po sezóne získal svoju druhú nomináciu na Vezina Trophy. 

Zranenia poznačili Bishopovu výkonnosť a v sezóne 16/17 jeho čísla klesli. Celkovo za Tampu odchytal 32 zápasov, v ktorých zaznamenal 91,1% úspešnosť zákrokov. V decembri 2016 navyše utrpel ďalšie zranenie dolnej časti tela, kvôli ktorému vynechal asi mesiac. O hlavné slovo v bránkovisku sa tak hlásil Andrej Vasilevskij, ktorý dokázal odchytať až 50 zápasov. 

Pred prestupovou uzávierkou v roku 2017 bol Bishop vymenený do Los Angeles Kings za Petra Budaja a Erik Černáka.

Krátke pôsobenie v Los Angeles Kings 
Bishopove pôsobenie v organizácii Kings bolo krátke a v ich drese dochytal iba záver sezóny 16/17 kedy prevzal Budajovu pozíciu náhradníka zraneného Jonathana Quicka. V 7 zápasoch si pripísal 90,0% úspešnosť zákorkov a Kings sa nepodarilo kvalifikovať do Play-off. Po sezóne mu vypršal kontrakt a stal sa neobmedzeným voľným hráčom.

V roku 2017 bol súčasťou výberu USA na Svetovom pohár v ľadovom hokeji 2016, kde odchytal jediný zápas, v ktorom inkasoval 6 gólov.

Dallas Stars 
V lete 2017 s Bishopom podpísal lukratívny 5-ročný kontrakt tím Dallas Stars.

V úvodnej sezóne v Dallase odchytal Bishop 53 zápasov, v ktorých si udržal 91,6% úspešnosť zákrokov a 26 výhier. Na konci sezóny utrpel ďalšie väčšie zranenie kolena, kvôli ktorému vynechal posledné dva týždne základnej časti. Tie sa stali pre Dallas osudnými, keď sa bez Bishopa prepadli z postupovej pozície a napokon sa neprebojovali do Play-Off. 

V sezóne 18/19 Bishop znova utrpel niekoľko menších zranení, avšak počas celej sezóny sa udržiaval na poste jednotky a dokonca dosiahol svoje kariérne maximum v % úspešnosti zákrokov, keď v 46 zápasoch kryl až 93,4% striel súperov. Dallas sa kvalifikoval do Play-Off, kde Bishop dokázal tím vytiahnuť až do 2. kola, kde však znova utrpel zranenie (tentokrát ramena) v zápase 6 série proti St. Louis Blues. Napriek tomu, že v zápase číslo 7 chytal aj so zranením Dallas napokon sériu nezvládol vyhrať a prehral 4:3 na zápasy. Po sezóne Bishop získal svoju tretiu nomináciu na Vezina Trophy.

Poslednou Bishopovou sezónou v NHL bola sezóna 19/20, ktorú si rozdelil na polovicu s náhradníkom Antonom Chudobinom. Bishop odchytal 44 zápasov, v ktorých si pripísal 92,0% úspešnosžť zárokov a 21 výhier. Sezóna bola napokon skrátená kvôli pandémii COVID-19 a Play-Off pokračovalo až v lete. Tu Bishop nastúpil so zranením kolena a odchytal iba 3 zápasy, v ktorých si pripísal len 84,4% úspešnosť zákrokov. Dallas sa nakoniec vďaka Antonovi Chudobinovi dostal až do finále, kde ho však vyradila Tampa Bay Lightning. 

Bishop celý ročník 20/21 vynechal kvôli pretrvávajúcim problémom s kolenom. 

O návrat sa pokúsil v sezóne 21/22, kde odchytal jeden zápas za AHL tím Texas Stars. Po tom čo však inkasoval až 8 gólov oznámil svoj definitívny koniec profesionálnej kariéry.

Bishopova zmluva skončí v lete 2023. Práve na brankára momentálne vlastní tím Buffalo Sabres.

Štýl 
Bishop bol obrovský brankár, ktorý však napriek dobrému pozičnému chytaniu dokázal byť podľa portálu eliteprospects.com veľmi akrobatický a dobre čítal hru. Vyzdvihovaná bola aj jeho práca s hokejkou a jeho bojovnosť- Najväčším Bishopovým problémom sa stali jeho početné zranenia, ktoré mu nielenže predčasne ukončili kariéru, ale ich načasovanie prichádzalo v kľúčových momentoch pre jeho tímy.

Súkromný život 
Má ženu Andreu a syna Benjamíina. Jeho bratranec Jack sa takisto venoval hokeju, kariéru však ukončil po štúdiu na univerzite.

Referencie

Iné projekty

Externé odkazy 
 

Hokejoví brankári USA
Hráči Tampa Bay Lightning
Hráči Dallas Stars
Hráči Ottawa Senators
Hráči St. Louis Blues
Hráči Los Angeles Kings
Hráči Peoria Rivermen (AHL)
Hráči Binghamton Senators
Osobnosti z Denveru
Hokejisti draftovaní klubom St. Louis Blues
Účastníci MS v hokeji 2013
Brankári Dallas Stars
Brankári Tampa Bay Lightning
Brankári St. Louis Blues
Brankári Ottawa Senators